બાંદ્રા-જયપુર અરાવલી એકપ્રેસ ટ્રેનમાં સીટ આપવાના બહાને એક વેઇટરે મહિલા પર દુષ્કર્મ ગુજાર્યાની ઘટના બની છે. મુંબઈથી જયપુર જતી મહિલાને સુરત રેલવે સ્ટેશન​ નજીક​ વેઈટરે સીટ અપાવવાના બહાને પેન્ટ્રી કારમાં બોલાવી હતી અને ત્યાર બાદ તેની પર દુષ્કર્મ ગુજાર્યું હતું. 32 વર્ષીય મહિલાએ જયપુર પહોંચી આ ઘટના અંગે ફરિયાદ દાખલ કરતાં, ઝીરો નંબરથી ફરિયાદ સુરત ટ્રાન્સફર કરવામાં આવી હતી. સુરત રેલવે પોલીસે આ અંગે ગુનો નોંધી આગળની તપાસ હાથ ધરી હતી. મંગળવારે રેલવે પોલીસે આ વાતની પુષ્ટિ કરતાં કહ્યું હતું કે, આરોપી અઝહર ખાનની ધરપકડ કરવામાં આવી છે.